ముంబై: ఇన్ఫోసిస్ బోర్డుపై కంపెనీ సహ వ్యవస్థాపకులు విమర్శనాస్ర్తాలు సంధిస్తున్న నేపథ్యంలో కంపెనీ చైర్మన్ శేషసాయి ధిక్కార స్వరం వినిపిస్తున్నారు. కంపెనీలో పాలనాపరమైన వ్యవహారాలకు బాధ్యత వహించి తప్పుకోవాలంటూ కొందరు చేస్తున్న ప్రకటనలకు స్పందిస్తూ తనను వాటాదారులందూ కలిసి ఎన్నుకున్నారని, వారిలో నమ్మకం ఉన్నంత కాలం తనను ఎవరూ కదపలేరని తేల్చి చెప్పారు. దేశంలోనే అతిపెద్ద ఐటి కంపెనీల్లో ఒకటిగా వెలుగొందుతూ నైతిక నియమావళికి పట్టం కట్టే సంస్థగా పేరున్న ఇన్ఫోసిస్లో గత వారం రోజులుగా చోటు చేసుకుంటున్న పరిణామాలపై సర్వత్రా ఆందోళన చెలరేగుతోంది. ఈ నేపథ్యంలో సోమవారం ఇన్వెస్టర్ల సమావేశం నిర్వహించిన అనంతరం శేష సాయి విలేకరులతో మాట్లాడారు. కంపెనీ చీఫ్ ఎగ్జిక్యూటివ్ విశాల్ సిక్కా, ఇతర బోర్డు సభ్యులు కూడా ఆ సమావేశంలో పాల్గొన్నారు. ‘‘వాటాదారులు, బోర్డు సభ్యులు నన్ను ఎన్నుకుని కొన్ని బాధ్యతలు అప్పగించారు, వారు నన్ను ప్రశ్నించనంత వరకు నా బాధ్యతలు నేను నిర్వర్తిస్తా’’ అని కరాఖండిగా చెప్పారు.కార్పొరేట్ గవర్నెన్స్ విషయంలో అత్యున్నత ప్రమాణాలను పాటిస్తామన్నారు. సిక్కా వేతన ప్యాకేజీని 70.8 లక్షల డాలర్ల నుంచి 1.1 కోట్ల డాలర్లకు పెంచడాన్ని శేషసాయి సమర్థించారు. కంపెనీ ఉన్నత స్థాయి లక్ష్యాలను సాధించేందుకే ఈ ప్యాకేజీని ఆఫర్ చేశామన్నారు. కొంత మంది మాజీ ఎగ్జిక్యూటివ్లకు భారీ సెవెరెన్స్ ప్యాకేజీని అందించడాన్ని కూడా ఆయన సమర్థించారు. కంపెనీ రహస్యాలు బయట పెట్టకుండా ఉండేందుకు మాజీ సిఎ్ఫఒ రాజీవ్ బన్సాల్, జనరల్ కౌన్సెల్ డేవిడ్ కెన్నెడీకి అధిక మొత్తం ఇచ్చినట్టు వచ్చిన వార్తల్లో వాస్తవం లేదన్నారు. బన్సాల్ చాలా మేధావి అని కితాబిచ్చారు. పరస్పర అంగీకారం మేరకు ఆయన సంస్థ నుంచి వైదొలగినట్టు చెప్పారు. కంపెనీ మాజీ సిఎ్ఫఒకు 17 కోట్ల రూపాయలు చెల్లించలేదని, 5 కోట్ల రూపాయలు మాత్రమే చెల్లించామన్నా రు. పోస్టల్ బ్యాలెట్ ద్వారా వాటాదారుల అనుమతి తీసుకున్న తర్వాతనే సిక్కా వేతన ప్యాకేజీని పెంచినట్టు చెప్పారు. తాము వాటాదారులందరి అభిప్రాయాలకు ప్రాధాన్యం ఇస్తామని చెప్పారు. తమలో ఎలాంటి ప్రయోజనాల వైరుధ్యం లేదన్నారు. మీడియా సృష్టించినట్టుగా బోర్డు సభ్యులు, ప్రమోటర్ల మధ్య ఎలాంటి యుద్ధం జరగడం లేదని చెప్పారు. కంపెనీ గవర్నెన్స్ అనేది బోర్డు సమష్టి బాధ్యత అని పేర్కొన్నారు. స్వతంత్ర డైరెక్టర్లయిన డిఎన్ ప్రహ్లాద్, పునీతా కుమార్ సిన్హాలను వారి అర్హతలను ఆధారంగా చేసుకునే నియమించినట్టు చెప్పారు. సిరిల్ అమర్చంద్ మంగల్దాస్ అనే లీగల్ సంస్థను మధ్యవర్తిత్వం కోసమేమీ నియమించుకోలేదని, గవర్నెన్స్కు సంబంధించిన కార్యాచరణ కోసం నియమించుకున్నామని వివరించారు.ఇన్ఫోసిస్లో చోటు చేసుకుంటున్న పరిణామాలపై మీడియాలో పెద్ద డ్రామా నడుస్తోందని, మీడియాలో వస్తున్న కథనాలు తప్పుదారి పట్టించే విధంగా ఉన్నాయని ఇన్ఫోసిస్ సిఇఒ విశాల్ సిక్కా పేర్కొన్నారు. సోమవారంనాడిక్కడ ఇన్వెస్టర్ల సమావేశంలో ఆయన మాట్లాడారు. ఇన్ఫోసిస్ సహ వ్యవస్ధాపకుడు ఎన్ఆర్ నారాయణ మూర్తితో తనకు బలమైన మంచి సంబంధాలున్నాయని చెప్పారు. ‘‘కంపెనీ వ్యవస్థాపకులతో నా సంబంధాలు అద్భుతంగా ఉన్నాయి. నేను తరచుగా మిస్టర్ మూర్తిని కలుస్తుంటాను. ఆయనతో నాకు మంచి సంబంధాలున్నాయి. ఏడాదిలో ఆయనతో ఐదారుసార్లు కలిశాను. అయితే కంపెనీ ఇతర వ్యవస్థాపకులను మాత్రం కలుసుకోలేదు’ అని సిక్కా పేర్కొన్నారు. మూర్తిని అద్భుతమైన వ్యక్తి సిక్కా అభివర్ణించారు. మేమిద్దరం కలిసిన సందర్భంలో క్వాంటమ్ ఫిజిక్స్, టెక్నాలజీవంటి అంశాలపై చర్చిస్తుంటామని తెలిపారు.
mumbai: infosis bordupai company saha vyavasthaapakulu vimarsanaasrtaalu sandhistunna nepathyamlo company chairman seshasai dhikkara swaram vinipistunnaaru. companylo paalanaaparamaina vyavahaaraalaku baadhyata vahinchi tappukovaalantuu kondaru chestunna prakatanalaku spandistuu tananu vaataadaarulanduu kalisi ennukunnaarani, vaarilo nammakam unnanta kaalam tananu evaruu kadapalerani telchi cheppaaru. desamlone atipedda aiti companyllo okatigaa velugondutuu naitika niyamaavaliki pattam katte samsthagaa paerunna infosislo gatha vaaram rojulugaa chotu chesukuntunna parinaamaalapai sarvatra aandolana chelaregutondi. ee nepathyamlo somavaram investerla samavesam nirvahinchina anantaram shesha saayi vilekarulatho matladaru. company cheef egjicutive visal sikka, itara bordu sabhyulu kuudaa aa samavesamlo paalgonnaaru. ‘‘vaataadaarulu, bordu sabhyulu nannu ennukuni konni baadhyatalu appaginchaaru, vaaru nannu prasninchananta varaku naa baadhyatalu nenu nirvartistaa’’ ani karakhandiga cheppaaru.carporate governens vishayamlo atyunnata pramaanaalanu paatistaamannaaru. sikka vetana packageni 70.8 lakshala dalarla nunchi 1.1 kotla daalarlaku penchadaanni seshasai samarthinchaaru. company unnata sthaayi lakshyaalanu saadhinchenduke ee packageni affer chesamannaru. kontha mandi maji egjicutivlaku bhari severens packageni andinchadaanni kuudaa aayana samarthinchaaru. company rahasyaalu bayata pettakunda undenduku maji cfo rajiv bansal, janaral counsel david kennedeeki adhika mottam ichinattu vachina vaartallo vaastavam ledannaru. bansal chala medhavi ani kitaabichaaru. paraspara angeekaaram meraku aayana samstha nunchi vaidolaginattu cheppaaru. company maji cfochooku 17 kotla roopaayalu chellinchaledani, 5 kotla roopaayalu matrame chellinchaamannaa ru. postal ballet dwara vaataadaarula anumati teesukunna tarvatane sikka vetana packageni penchinattu cheppaaru. taamu vaataadaarulandari abhipraayaalaku praadhaanyam istamani cheppaaru. tamalo elanti prayojanaala vairudhyam ledannaru. media srushtinchinattugaa bordu sabhyulu, pramoterla madhya elanti yuddham jaragadam ledani cheppaaru. company governens anedi bordu samashti baadhyata ani perkonnaru. swatantra directorlayina dn prahlad, puneetaa kumar sinhaalanu vaari arhatalanu aadhaaramgaa chesukune niyaminchinattu cheppaaru. siril amarchand mangaldas ane leagal samsthanu madhyavartitvam kosamemy niyaminchukoledani, gavarnensku sambandhinchina kaaryaacharana kosam niyaminchukunnamani vivarinchaaru.infosislo chotu chesukuntunna parinaamaalapai medialo pedda drama nadustondani, medialo vastunna kathanaalu tappudaari pattinche vidhamgaa unnaayani infosis cie visal sikka perkonnaru. somavaramnadikkada investerla samavesamlo aayana matladaru. infosis saha vyavasdhaapakudu anr narayana muurtitoe tanaku balamaina manchi sambandhaalunnaayani cheppaaru. ‘‘company vyavasthaapakulatho naa sambandhaalu adbhutamgaa unnaayi. nenu tarachugaa mister muurtini kalustuntaanu. aayanatho naaku manchi sambandhaalunnaayi. edaadilo aayanatho aidaarusaarlu kalisaanu. ayithe company itara vyavasthaapakulanu maatram kalusukoledu’ ani sikka perkonnaru. muurtini adbhutamaina vyakti sikka abhivarninchaaru. memiddaram kalisina sandarbhamlo kwantom fizics, technologyvanty amsaalapai charchistuntamani telipaaru.